Publication: Magyar Közlöny
Issue: MK-2000-79 (Year: 2000, Number: 79)
Era: 1990-2004
Section: szóló 15/1998. (IV. 3.) FM rendelet (a továbbiakban: R.)
Paragraph Index: 75

b) alapanyag-termelő: ba) az a természetes személy, jogi személy vagy jogi személyiséggel nem rendelkező gazdasági társaság, akinek a vágósertés hizlalás céljából legalább kilencven napig a tulajdonában van, illetve haszonbérlet esetén legalább kilencven napig tartja és hizlalja, és ezt a tartás helye szerint illetékes települési falugazdász igazolja, bb) az az integrátor, akit a megyei (fővárosi) földművelésügyi hivatal (a továbbiakban: hivatal) külön jogszabályban foglaltak szerint nyilvántartásba vett, és rendelkezik a hivatal igazolásával arra vonatkozólag, hogy intervenciós támogatást igényelhet. Az igazolás kiadásához mellékelni kell: — a határozatot arról, hogy a hivatal az integrátort bejegyezte, — integrátori szerződést, amely tartalmazza, hogy az e rendelet szerinti intervenciós támogatás teljes összegét az általa integráltak részére továbbadja, az Adó- és Pénzügyi Ellenőrzési Hivatal illetékes igazgatósága (a továbbiakban: APEH) által történt támogatás kifizetését követő legkésőbb 3. napon, bc) az a kereskedő (természetes személy, jogi személy, jogi személyiséggel nem rendelkező gazdasági társaság), aki a hivatal igazolásával rendelkezik arra vonatkozóan, hogy az intervenciós támogatást igényelheti. Az igazolás kiadásához mellékelni kell: — írásbeli nyilatkozatot és cégkivonatot arról, hogy legalább egy éve folytat vágósertés értékesítési tevékenységet, — írásbeli nyilatkozatot arról, hogy vágósertés értékesítésből származóan alapanyag-termelő felé tartozása nincs, — alapanyag-termelővel kötött adásvételi szerződést, amely tartalmazza, hogy a minősítési bizonylat és számla alapján járó intervenciós támogatás teljes összegét átadja az alapanyag-termelő részére, az APEH által történt támogatás kifizetést követő legkésőbb 3. napon, bd) az a mezőgazdasági termékek raktározását, értékesítését, feldolgozását, a mezőgazdasági termeléshez szükséges anyagok beszerzését, valamint a mezőgazdasági termeléshez szükséges szolgáltatások nyújtását végző szövetkezet, amely a hivatal igazolásával rendelkezik arra vonatkozóan, hogy intervenciós támogatást igényelhet. Az igazolás kiadásához be kell nyújtani: — a szövetkezet elnökének nyilatkozatát arról, hogy a szövetkezet tagjai vágósertését értékesíti, és a vágósertést átadó tagok a ba) pontban előírt alapanyag-termelői feltételeknek eleget tesznek, — nyilatkozatot arról, hogy e rendelet szerint felvett támogatást a szövetkezet a tagok részére teljes összegben kifizeti az APEH által történt támogatás folyósítását követő legkésőbb 3. napon.

Source: https://magyarkozlony.hu/hivatalos-lapok/695b8f4382e668d0ca6be934facbad5339add55b/dokumentumok/cbaa6326cd7a4a2141d8847c2de3f8ee31d9e085/letoltes